Nr. 3027/20.02.2023


REFERAT DE APROBARE 

Subsemnatul Bucuroiu Constantin, primar al oraşului Boldeşti-Scăeni, supun spre analiza şi aprobarea Consiliului Local “Proiectul de Hotărâre privind schimbarea destinaţiei imobilului situat pe strada Bucovului, nr.27” din oraşul Boldeşti-Scăeni.
În baza OUG nr. 57/2019 privind Codul administrativ,  a Legii nr. 1/2011 a educaţiei naţionale, cu modificările şi completările ulterioare,   vă prezint următoarele:
Imobilul situat în Boldeşti-Scăeni, strada Bucovului, nr. 27 se compune din teren şi construcţii, este cuprins în baza materială a Liceului Tehnologic „Teodor Diamant”  unde a  funcţionat cantina, spălătoria, pivniţa pentru alimente, vestiare şi garaj. Imobilul în cauză, pentru care se solicită schimbarea  destinaţiei actuale ( teren, cantină, spălătorie, pivniţă, vestiare, garaj) nu a servit defăşurării unei activităţi propriu-zise de învăţământ. Activitatea de servire a hranei în cantină şi de spălătorie a încetat încă din anul şcolar 2013/2014;
Pentru utilizarea corespunzătoare a imobilului, în lipsa desfăşurării activităţii pentru care a fost dat în administrarea unităţii de învăţământ consiliul local, în calitate de administrator al bunurilor proprietate publică şi privată a oraşului, consiliul local poate hotărî  închirierea/concesionarea în vederea desfăşurării altor activităţi aducătoare de venituri pentru unitatea de învăţământ dar şi pentru bugetul local;
Prin cererea înregistrată sub nr. 20799/3.11.2022 CENTRUL MEDICAL ADAM solicită închirierea imobilului din strada Bucovului, nr. 27 pentru desfăşurarea unor activităţi de asistență medicală specializată; 
În conformitate cu dispoziţiile art. 112, alin. (62) din Legea nr. l - Legea educaţiei naţionale, cu modificările şi completările ulterioare, schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat se  paote face după primii 3 ani calendaristici de la întrerupearea activităţii educaţionale,  de către autorităţile administraţiei publice locale, fără avizul conform al ministrului educaţiei.
Faţă de cele mai sus prezentate  supun  consiliului local aprobarea propunerii de schimbare de destinaţie a imobilului, teren şi construcţii, situat pe strada Bucovului, nr. 27, cuprins în baza materială a Liceului Tehnologic „Teodor Diamant”, în imobil în care se va desfăşura activităţi de asistență medicală specializată.
 În speranţa aprobării, vă mulţumesc anticipat!

